**OBEC BOLEŠOV**

**Bolešov 78, 018 53 B o l e š o v**

**-------------------------------------------------------------------------------------------------------**

Č.j.: **183/2018-EB41-5** *Vybavuje:* Ing. Martin Rác V Bolešove, dňa 12.03.2018

Spis: 67/2018 tel.: 042/449 3 134

**I N F O R M Á C I A**

**o začatí správneho konania vo veci vydania súhlasu podľa § 47 ods. 3 zákona č. 543/2002 Z. z. o ochrane prírody a krajiny v znení neskorších predpisov**.

Podaním doručeným dňa 09.03.2018 požiadala Obec Kameničany, zastúpené starostom obce Igorom Daškom, so sídlom Kameničany 39, 018 54 Slavnica, tunajší úrad o vydanie súhlasu v zmysle § 47 ods. 3 zákona č. 543/2002 Z. z. o ochrane prírody a krajiny v znení neskorších predpisov o výrub 2 ks drevín, rastúcich na pozemku p. č. KN-C 188/1 (ostatné plochy, v zastavanom území obce) v kat. území Kameničany, ktorý je vo vlastníctve žiadateľa.

Uvedeným dňom bolo začaté správne konanie.

Obec Bolešov, zastúpená starostom obce, ako príslušný orgán štátnej správy starostlivosti o životné prostredie podľa § 1 ods. 2 zákona č. 525/2003 Z. z. o štátnej správe starostlivosti o životné prostredie a o zmene a doplnení neskorších predpisov, ako príslušný orgán ochrany prírody vykonávajúci štátnu správu vo veciach ochrany prírody a krajiny podľa § 64 ods. 1 písm. e) a § 69 ods. 1 písm. a) a určená Okresným úradom Ilava, odbor starostlivosti o životné prostredie č. OÚ-IL-OSŽP-2018/000455-002 zo dňa 05.03.2018 v zmysle § 69 ods. 3 zákona č. 543/2002 Z. z. o ochrane prírody a krajiny v znení neskorších predpisov /ďalej len „zákon“/ ako príslušný orgán ochrany drevín na konanie vo veci výrubu drevín na obecných pozemkoch v k. ú. Kameničany pre žiadosť, v ktorých je Obec Kameničany žiadateľom, v súlade s ustanovením § 82 ods. 7 zákona

**i n f o r m u j e**

o začatí správneho konania vo veci žiadosti Obce Kameničany na **výrub 2 ks drevín** (2 ks Lipa) z dôvodu:

- dreviny zasahujú na susedný pozemok a ohrozujú stavbu na susednom pozemku.

Oznamujeme, že kto má v zmysle § 82 ods. 3 zákona **záujem byť účastníkom** v začatom správnom konaní, svoj záujem **je nutné potvrdiť** tunajšiemu úradu písomne alebo elektronicky na: lenka.drhova@bolesov.eu. V zmysle § 82 ods. 7 zákona sa určuje lehota na potvrdenie záujmu do 5 pracovných dní odo dňa zverejnenia tohto upovedomenia, t.j. **do 19.03.2018**.

Účastníci konania a dotknuté orgány môžu nahliadnuť do spisu na Obecnom úrade v Bolešove počas úradných hodín, alebo na ústnom pojednávaní.

 Ing. Martin Rác

 starosta obce